Brooklyn Nine-Nine

Brooklyn Nine-Nine alebo Brooklyn 99 je americký komédialny televízny seriál z policajného prostredia vytvorený Dan Goorom a Michael Schurom. Ústrednou postavou seriálu je Jake Peralta (Andy Samberg), talentovaný, ale nevyzretý detektív, ktorý sa často dostáva do konfliktu s jeho veliacim dôstojníkom, prísnym kapitánom Raymondom Holtom (Andre Braugher). Ďalej v seriáli účinkujú Stephanie Beatriz ako Rosa Diaz, Terry Crews ako Terry Jeffords, Melissa Fumero ako Amy Santiago, Joe Lo Truglio ako Charles Boyle, Chelsea Peretti ako Gina Linetti, Dirk Blocker ako Michael Hitchcock a Joel McKinnon Miller ako Norm Scully.

Televízia FOX si pôvodne objednala 13 epizód pre prvú sériu, nakoniec bola prvá séria rozšírená na 22 epizód. Seriál mal premiéru 17. septembra 2013. 10. mája 2018, po piatich sériách, seriál televízia FOX zrušila. Nasledujúci deň NBC začalo pracovať na šiestej sérii, ktorá mala premiéru 10. januára 2019. Siedma séria mala premiéru vo februári 2020 a ôsma má mať premiéru v roku 2021.

Seriál získal dve ceny Emmy a Zlatý glóbus za najlepší televízny seriál. Andy Samberg získal Zlatý glóbus za najlepšieho herca a Andre Braugher bol nominovaný na štyri ceny Emmy za vynikajúci herecký výkon vo vedľajšej úlohe komediálneho seriálu. Seriálu sa dostalo pochvaly za vykreslenie vážnych problémov pri zachovaní zmyslu pre humor. Za stvárnenie ľudí LGBTQ+ komunity získal seriál GLAAD Media Award za vynikajúci komediálny seriál.

Postavy a obsadenie  
 Andy Samberg ako Jake Peralta
 Stephanie Beatriz ako Rosa Diaz
 Terry Crews ako Terry Jeffords
 Melissa Fumero ako Amy Santiago
 Joe Lo Truglio ako Charles Boyle
 Chelsea Peretti ako Gina Linetti
 Andre Braugher ako Raymond Holt
 Dirk Blocker ako Michael Hitchcock
 Joel McKinnon Miller ako Norm Scully

Synopsia 

Seriál sa odohráva na fiktívnom 99. okrsku policajného zboru mesta New York v časti Brooklyn a sleduje tím detektívov na čele s vážnym, novovymenovaným kapitánom Raymondom Holtom. Medzi detektívmi je Jake Peralta, ktorý má vysokú mieru úspešných zatýkaní a riešení prípadov, a to aj napriek jeho uvoľnenému, bezstarostnému a občas detinskému prístupu. Jake a jeho múdra, správna a pedantná, ale milá partnerka Amy Santiago sa do seba časom zamilujú. Pracovitý, ale plachý Charles Boyle má za partnerku apatickú, agresívnu a strašidelnú Rosu Diaz. Dvojica starších detektívov, Michael Hitchcock a Norm Scully, ktorí často pôsobia nekompetentne, hlúpo a lenivo, vyriešili najviac prípadov z celého okrsku, protže tam pracujú najdlhšie zo všetkých detektívov.

Detektívov má na starosti seržant Terry Jeffords, jemný obor a oddaný muž svojej rodiny, ktorý má spočiatku fóbiu z vrátenia sa späť do policajnej práce v terénu, pretože sa bojí, že by mohol pri výkone služby zomrieť a svoje deti tak nechať bez otca. Na okrsku v administratíve pracuje aj sarkastická a dominujúca Gina Linetti, ktorá nemá rada svoju prácu, plánuje svoj život okolo sociálnych médií a zameriava sa na tanec, jej životný cieľ.

Série a časti

1. séria (2013-14)

2. séria (2014-15)

3. séria (2015-16)

4. séria (2016-17)

5. séria (2017-18)

6. séria (2019)

7. séria (2020)

Iné projekty

Externé odkazy 
 Oficiálna stránka NBC
 Oficiálna stránka FOX 
 Brooklyn Nine-Nine na Česko-Slovenskej filmovej databáze
 Brooklyn Nine-Nine na Internetovej filmovej databáze

Zdroj 

Televízne seriály USA
Televízne seriály z roku 2013
Televízne seriály FOX
Televízne seriály NBC
Komediálne televízne seriály